ฮิวแมนไรท์วอทช์ เรียกร้องไทยเผยที่อยู่ ลุงสนามหลวง และพวก ให้ญาติและทนายพบ
ฮิวแมนไรท์วอทช์ ออกแถลงการณ์หลังมีข่าวลุงสนามหลวง และเพื่อนนักกิจกรรมอีกสองคนถูกส่งตัวจากเวียดนามมายังไทย เรียกร้องให้เปิดเผยที่อยู่ของทั้งสาม ให้ญาติและทนายเข้าพบเพื่อแก้ข้อกังวลการถูกอุ้มหาย ขอให้ UN และรัฐบาลต่างๆ กดดันไทยอีกแรง ระบุ หลังรัฐประหาร 2557 การคุกคามนักกิจกรรมต่อต้านสถาบันพระมหากษัตริย์ดำเนินไปอย่างหนักหน่วง10 พ.ค. 2562 ฮิวแมนไรท์วอทช์ องค์กรด้านสิทธิมนุษยชนออกแถลงการณ์สืบเนื่องจากข่าวชูชีพ ชีวะสุทธิ์ นักจัดรายการวิทยุใต้ดินในนาม ลุงสนามหลวง พร้อมด้วย สยาม ธีรวุฒิ กับกฤษณะ ทัพไทย ถูกส่งตัวกลับไทยขณะเป็นผู้ลี้ภัยทางการเมืองในเวียดนามแถลงการณ์ระบุว่ารัฐบาลไทยควรจะเปิดเผยว่านักกิจกรรมทั้งสามถูกควบคุมตัวอยู่ที่ใด เพื่อให้เกิดความชัดเจนว่าจะไม่เกิดความเสี่ยงเรื่องการถูกบังคับให้สูญหาย โดยแถลงการณ์มีใจความ ดังนี้(นิวยอร์ก) รัฐบาลไทยควรเปิดเผยที่อยู่ของนักกิจกรรมสามคนที่มีรายงานว่าถูกส่งตัวกลับจากกรุงฮานอยมายังกรุงเทพฯ การที่ทางการไทยยังไม่ยอมรับเรื่องการจับตัวและการควบคุมตัวสร้างกระแสความกังวลว่าทั้งสามอาจตกเป็นเหยื่อของการถูกบังคับให้สูญหายต้นปี 2562 ทางการเวียดนามรายงานว่าได้จับกุมตัวชูชีพ ชีวะสุทธิ์ (รู้จักกันในชื่อลุงสนามหลวง) สยาม ธีรวุฒิ (รู้จักกันในชื่อสหายข้าวเหนียวมะม่วง) และกฤษณะ ทัพไทย (รู้จักกันในชื่อสหายยังบลัด) ด้วยข้อหาเข้าเมืองผิดกฎหมายและปลอมแปลงเอกสารการเดินทางขณะพยายามหลบหนีการดำเนินคดีของทางการไทย รายงานจากประชาไทและภาคีไทยเพื่อสิทธิมนุษยชนรายงานว่าทางการเวียดนามส่งตัวทั้งสามให้ทางการไทยเมื่อ 8 พ.ค. ก่อนหน้านี้ทางการไทยได้กล่าวหาว่าทั้งสามมีความผิดในข้อหาหมิ่นประมาทสถาบันพระมหากษัตริย์ รวมถึงจัดรายการวิทยุออนไลน์ต่อต้านสถาบันฯ และปลุกระดมผู้สนับสนุนองค์กรสหพันธรัฐไทของชูชีพให้จัดการประท้วงต่อต้านสถาบันฯ ด้วยการใส่เสื้อยืดสีดำในกรุงเทพฯ และอีกหลายจังหวัดรัฐบาลไทยควรเปิดเผยสถานที่ (ควบคุมตัว) ของชูชีพและเพื่อนอีกสองคน และอนุญาตให้สมาชิกครอบครัวและทนายความเข้าพบพวกเขา แบรด อดัมส์ ผู้อำนวยการภูมิภาคเอเชียกล่าว มีเพียงการยืนยันต่อสาธารณะว่านักกิจกรรมทั้งสามถูกควบคุมตัวและได้พบกับญาติและที่ปรึกษาทางกฎหมายเท่านั้นที่ทางการจะระงับความกลัวว่าพวกเขาได้ถูกบังคับให้สูญหาย แบรดกล่าวฮิวแมนไรท์วอทช์มีความกังวลอย่างสูงต่อความปลอดภัยของชูชีพและเพื่อนอีกสองคน ความเสี่ยงของการถูกบังคับให้สูญหาย ถูกซ้อมทรมานหรือการได้รับการดูแลที่ย่ำแย่เพิ่มขึ้นอย่างมีนัยสำคัญเมื่อผู้ถูกควบคุมตัวถูกควบคุมตัวโดยไม่สามารถติดต่อใครได้ (incommunicado)ตั้งแต่รัฐประหารเมื่อ พ.ค. 2557 ทางการไทยได้ติดตามตัวชูชีพและนักกิจกรรมต่อต้านสถาบันฯ ในประเทศเพื่อนบ้านอย่างหนัก รองนายกฯ พล.อ.ประวิตร วงษ์สุวรรณประกาศเมื่อ ก.ย. 2561 ว่ากลุ่มสหพันธรัฐไทเป็นกลุ่มนอกกฎหมาย และยังข่มขู่ว่าจะจับกุมทุกคนที่เกี่ยวข้องด้วยรัฐบาลไทยได้เรียกร้องต่อรัฐบาลลาว เวียดนามและกัมพูชาอย่างต่อเนื่องให้ส่งตัวนักกิจกรรมไทยที่ลี้ภัยกลับมา ซึ่งทางการเองก็ดูจะจัดลำดับความสำคัญเป็นลำกับต้นๆ กับกลุ่มของชูชีพใน สปป.ลาว เนื่องจากกิจกรรมรายการวิทยุออนไลน์และโซเชียลมีเดียของพวกเขาที่มีเนื้อหาวิพากษ์วิจารณ์การปกครองโดยทหาร และสถาบันพระมหากษัตริย์อย่างหนักชูชีพและเพื่อนอีกสองคนย้ายที่พำนักจากลาวไปยังเวียดนามหลังจากเหตุการณ์สังหารโหดของสุรชัย ด่านวัฒนานุสรณ์ ไกรเดช ลือเลิศ และชัชชาญ บุปผาวัลย์ นักกิจกรรมต่อต้านสถาบันฯ ที่มีชื่อเสียง ทั้งสามถูกลักพาตัวไปโดยกลุ่มคนนิรนามในลาวเมื่อ ธ.ค. ปีที่แล้ว ก่อนหน้านี้ก็มีนักกิจกรรมต่อต้านสถาบันฯ อีกสองคนอย่างอิทธิพล สุขแป้น (ดีเจซุนโฮ) และวุฒิพงศ์ กชธรรมคุณ (โกตี๋) ที่ถูกลักพาตัวในลาวเมื่อ มิ.ย. 2559 และ ก.ค. 2560 ตามลำดับ กรณีทึ่กล่าวมาทั้งหมดยังไม่ได้รับการคลี่คลายใดๆการบังคับให้สูญหายถูกให้นิยามไว้ในกฎหมายระหว่างประเทศ ให้หมายถึงการจับกุมหรือควบคุมตัวบุคคลที่เกิดขึ้นโดยเจ้าหน้าที่หรือคนของรัฐ โดยปฏิเสธการรับรู้ถึงการลิดรอนซึ่งเสรีภาพ หรือเปิดเผยชะตากรรมและที่อยู่ของบุคคลเหล่านั้น การบังคับสูญหายเป็นการละเมิดสิทธิมนุษยชนขั้นพื้นฐานที่ได้รับการคุ้มครองในกติการะหว่างประเทศว่าด้วยสิทธิพลเมืองและสิทธิทางการเมือง (ICCPR) ที่ไทยได้ให้สัตยาบันไว้ รวมถึงข้อห้ามว่าด้วยการจับกุมและควบคุมตัว ซ้อมทรมานและการให้การดูแลอย่างทารุณ ไม่มีมนุษยธรรม และการประหารชีวิตอย่างเกินขอบเขตของกฎหมาย ที่ไทยก็ลงนามแต่ยังไม่ให้สัตยาบันภายใต้อนุสัญญาว่าด้วยการต่อต้านการบังคับสูญหายข้อกล่าวหาเรื่องเวียดนามส่งตัวนักกิจกรรมทั้งสามไปยังไทยควรเป็นสัญญาณเตือนต่อประชาคมนานาชาติ แบรดกล่าว องค์การสหประชาชาติและรัฐบาลที่มีความกังวลควรกดดันรัฐบาลไทยให้เปิดเผยที่อยู่ของชูชีพและเพื่อนอีกสองคน รวมถึงอนุญาตให้ผู้อื่นเข้าพบพวกเขาได้โดยด่วน
ฮิวแมนไรท์วอทช์ ออกแถลงการณ์หลังมีข่าว ลุงสนามหลวง และเพื่อนนักกิจกรรมอีกสองคนถูกส่งตัวจากเวียดนามมายังไทย เรียกร้องให้เปิดเผยที่อยู่ของทั้งสาม ให้ญาติและทนายเข้าพบเพื่อแก้ข้อกังวลการถูกอุ้มหาย
ชูชีพ ชีวะสุทธิ์,สยาม ธีรวุฒิ,กฤษณะ ทัพไทย,ลุงสนามหลวง,สหายข้าวเหนียวมะม่วง,สหายยังบลัด,ฮิวแมนไรท์วอทช์,อุ้มหาย